ประกาศกระทรวงสาธารณสุขเรื่องหลักเกณฑ์ วิธีการ และเงื่อนไขในการสนับสนุนองค์กรวิชาชีพด้านสาธารณสุขและสถาบันอุดมศึกษาของรัฐที่มีการเรียนการสอนที่เกี่ยวข้องกับสุขภาพแม่และเด็กในการจัดประชุมอบรม หรือสัมมนาด้านวิชาการเกี่ยวกับอาหารสำหรับทารกอาหารสำหรับเด็กเล็กหรืออาหารเสริมสำหรับทารกพ.ศ. ๒๕๖๑ โดยที่เป็นการสมควรกำหนดให้มีหลักเกณฑ์วิธีการ และเงื่อนไขในการสนับสนุนองค์กรวิชาชีพด้านสาธารณสุขและสถาบันอุดมศึกษาของรัฐที่มีการเรียนการสอนที่เกี่ยวข้องกับสุขภาพแม่และเด็กในการจัดประชุมอบรม หรือสัมมนาด้านวิชาการเกี่ยวกับอาหารสำหรับทารก อาหารสำหรับเด็กเล็กหรืออาหารเสริมสำหรับทารกเพื่อไม่ให้เกิดการส่งเสริมการตลาดอาหารสำหรับทารกอาหารสำหรับเด็กเล็กหรืออาหารเสริมสำหรับทารกที่ไม่เหมาะสมอาศัยอำนาจตามความในมาตรา๔ วรรคหนึ่ง มาตรา ๒๑ และมาตรา ๒๙ แห่งพระราชบัญญัติควบคุมการส่งเสริมการตลาดอาหารสำหรับทารกและเด็กเล็กพ.ศ. ๒๕๖๐รัฐมนตรีว่าการกระทรวงสาธารณสุขโดยคำแนะนำของคณะกรรมการควบคุมการส่งเสริมการตลาดอาหารสำหรับทารกและเด็กเล็กจึงออกประกาศไว้ดังต่อไปนี้ข้อ๑ ประกาศนี้เรียกว่า หลักเกณฑ์วิธีการ และเงื่อนไขในการสนับสนุนองค์กรวิชาชีพด้านสาธารณสุขและสถาบันอุดมศึกษาของรัฐที่มีการเรียนการสอนที่เกี่ยวข้องกับสุขภาพแม่และเด็กในการจัดประชุมอบรม หรือสัมมนาด้านวิชาการเกี่ยวกับอาหารสำหรับทารกอาหารสำหรับเด็กเล็กหรืออาหารเสริมสำหรับทารก พ.ศ. ๒๕๖๑ข้อ๒[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ๓ ในประกาศนี้การประชุม หมายความว่า การจัดการประชุม อบรมหรือสัมมนาด้านวิชาการเกี่ยวกับอาหารสำหรับทารก อาหารสำหรับเด็กเล็กหรืออาหารเสริมสำหรับทารก และให้หมายความรวมถึงการไปประชุม อบรม หรือสัมมนาดังกล่าวของบุคลากรด้านสาธารณสุขผู้ให้การสนับสนุน หมายความว่าผู้ผลิต ผู้นำเข้า หรือผู้จำหน่ายอาหารสำหรับทารกอาหารสำหรับเด็กเล็กหรืออาหารเสริมสำหรับทารก หรือตัวแทน ที่ประสงค์จะให้การสนับสนุนเงินข้อ๔ ผู้ให้การสนับสนุนสามารถสนับสนุนการประชุมตามประกาศนี้ได้ในกรณีที่องค์กรวิชาชีพด้านสาธารณสุขหรือสถาบันอุดมศึกษาของรัฐที่มีการเรียนการสอนที่เกี่ยวข้องกับสุขภาพแม่และเด็กทำแผนงานหรือโครงการการประชุมเป็นหนังสือส่งให้ผู้ให้การสนับสนุนเท่านั้นทั้งนี้แผนงานหรือโครงการดังกล่าวต้องเป็นประโยชน์ทางวิชาการข้อ ๕ การให้การสนับสนุนการประชุมตามประกาศนี้ต้องไม่มีเงื่อนไขผูกมัด เพื่อการส่งเสริมการตลาดอาหารสำหรับทารกอาหารสำหรับเด็กเล็ก หรืออาหารเสริมสำหรับทารกรวมทั้งไม่มีลักษณะเป็นการศึกษาดูงานที่ไม่เกี่ยวข้องกับการประชุมนั้นในการจัดประชุมต้องไม่มีกิจกรรมหรือกระทำการใดๆ ในลักษณะที่เป็นการส่งเสริมการตลาดโฆษณาหรือมีการเชื่อมโยงถึงชื่อ ตราหรือสัญลักษณ์อื่น ๆ ของอาหารสำหรับทารก อาหารสำหรับเด็กเล็กหรืออาหารเสริมสำหรับทารกเว้นแต่เป็นการให้ข้อมูลแก่บุคลากรด้านสาธารณสุขซึ่งเป็นผู้ประกอบวิชาชีพในองค์กรวิชาชีพด้านสาธารณสุขรวมทั้งนักวิชาการสาธารณสุข โภชนากร และนักกำหนดอาหารข้อ๖ การจัดหาสิ่งของอุปกรณ์เพื่อใช้ประกอบการประชุมและค่าใช้จ่ายของวิทยากรให้เป็นหน้าที่ขององค์กรวิชาชีพด้านสาธารณสุขหรือสถาบันอุดมศึกษาของรัฐที่มีการเรียนการสอนที่เกี่ยวข้องกับสุขภาพแม่และเด็กที่เป็นผู้จัดประชุมทั้งนี้ผู้ให้การสนับสนุนสามารถสนับสนุนเงินเพื่อใช้ในการจัดทำสิ่งของอุปกรณ์ประกอบการประชุม และค่าใช้จ่ายของวิทยากรตามความเหมาะสมและจำเป็นได้ข้อ๗ การสนับสนุนการไปประชุมของบุคลากรด้านสาธารณสุขโดยผ่านองค์กรวิชาชีพด้านสาธารณสุขหรือสถาบันอุดมศึกษาของรัฐที่มีการเรียนการสอนที่เกี่ยวข้องกับสุขภาพแม่และเด็กผู้ให้การสนับสนุนสามารถสนับสนุนได้เฉพาะค่าเดินทางค่าลงทะเบียน ค่าอาหารและค่าที่พักสำหรับเฉพาะตัวบุคลากรด้านสาธารณสุขที่ได้รับการสนับสนุนและจำกัดเฉพาะช่วงเวลาของการประชุมเท่านั้นข้อ๘ ให้ผู้ให้การสนับสนุนรวบรวมหลักฐานแบบการสนับสนุนในแต่ละครั้งที่ลงลายมือชื่อผู้ให้การสนับสนุนไว้ด้วยแล้วจัดทำเป็นแบบรายงานการสนับสนุนในการจัดประชุม อบรมหรือสัมมนาด้านวิชาการเกี่ยวกับอาหารสำหรับทารก อาหารสำหรับเด็กเล็กหรืออาหารเสริมสำหรับทารกรายปีแจ้งต่อคณะกรรมการควบคุมการส่งเสริมการตลาดอาหารสำหรับทารกและเด็กเล็กตามแบบแนบท้ายประกาศนี้ประกาศณ วันที่ ๓๐ มีนาคม พ.ศ. ๒๕๖๑ปิยะสกลสกลสัตยาทรรัฐมนตรีว่าการกระทรวงสาธารณสุข[เอกสารแนบท้าย]๑.แบบรายงานการสนับสนุนในการจัดประชุม อบรม หรือสัมมนาด้านวิชาการเกี่ยวกับอาหารสำหรับทารกอาหารสำหรับเด็กเล็ก หรืออาหารเสริมสำหรับทารก ตามประกาศกระทรวงสาธารณสุข เรื่องหลักเกณฑ์ วิธีการ และเงื่อนไขในการสนับสนุนองค์กรวิชาชีพ ด้านสาธารณสุขและสถาบันอุดมศึกษาของรัฐที่มีการเรียนการสอนที่เกี่ยวข้องกับสุขภาพแม่และเด็กในการจัดประชุม อบรม หรือสัมมนาด้านวิชาการเกี่ยวกับอาหารสำหรับทารกอาหารสำหรับเด็กเล็กหรืออาหารเสริมสำหรับทารก พ.ศ. ๒๕๖๑ (แบบรายงานการสนับสนุนในการจัดประชุมรายปี)๒.แบบการสนับสนุนในการจัดประชุม อบรม หรือสัมมนาด้านวิชาการเกี่ยวกับอาหารสำหรับทารกอาหารสำหรับเด็กเล็ก หรืออาหารเสริมสำหรับทารก ตามประกาศกระทรวงสาธารณสุข เรื่องหลักเกณฑ์ วิธีการ และเงื่อนไขในการสนับสนุนองค์กรวิชาชีพด้านสาธารณสุขและสถาบันอุดมศึกษาของรัฐที่มีการเรียนการสอนที่เกี่ยวข้องกับสุขภาพแม่และเด็กในการจัดประชุมอบรม หรือสัมมนาด้านวิชาการเกี่ยวกับอาหารสำหรับทารกอาหารสำหรับเด็กเล็กหรืออาหารเสริมสำหรับทารก พ.ศ. ๒๕๖๑ (แบบการสนับสนุนในการจัดประชุมรายครั้ง)(ดูข้อมูลจากภาพกฎหมาย)วิวรรธน์/จัดทำ๑๕ พฤษภาคม ๒๕๖๑นุสรา/ตรวจ๑๖ พฤษภาคม ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๑๐๒ ง/หน้า ๑๔/๔ พฤษภาคม ๒๕๖๑